Záhorie (vojenský obvod)

Záhorie je vojenský obvod na Slovensku v okrese Malacky. Vojenský obvod Záhorie bol zriadený v roku 1950 na pozemkoch Vojenské lesné podniky, ktoré boli založené v r. 1918 kúpou pozemkov od grófa Pálfyho pre výcvikové potreby Ministerstva obrany. Po podpísaní Zmluvy o ochrannom vzťahu medzi Nemeckou ríšou a Slovenským štátom v roku 1939 ovládlo toto územie Nacistické Nemecko ako súčasť tzv. ochranného pásmo (nem. Schutzzone), na ktorom boli zriadené vojenské výcvikové priestory Malé Karpaty (Truppenübungsplatz Kleine Karpathen). V súčasnosti sú tu tri vojenské výcvikové priestory (VVP): VVP Záhorie, VVP Kuchyňa a VVP Turecký Vrch. Pravidlá vstupu Dňom 1. júla 2012 vstúpila do platnosti novela zákona č. 281/1997 Z. z. o vojenských obvodoch, ktorá okrem iného umožňuje vstup širokej verejnosti na územie vojenských obvodov bez nutnosti mať povolenie ministerstva obrany. Trvalý zákaz vstupu platí na územie Vojenského obvodu Záhorie-časť Turecký Vrch a na miesta strelníc, dopadových plôch (A, B, C, D, E, F), cvičísk a súvisiacej obrannej infraštruktúry nachádzajúcich sa na území Vojenského obvodu Záhorie. Na území vojenského obvodu alebo na jeho časti môže byť v závislosti na využívaní tohto územia zložkami podieľajúcimi sa na zabezpečovaní úloh obrany a bezpečnosti štátu vyhlásený dočasný alebo trvalý zákaz vstupu. Harmonogram uzatvárania jednotlivých častí vojenského obvodu zverejňuje Ministerstvo obrany SR na svojich internetových stránkach. Chránené územia Na území vojenského obvodu Záhorie sa nachádzajú viaceré chránené územia: CHA Bežnisko CHA Kotlina CHA Mešterova lúka CHA Rudava CHA Široká CHA Šranecké piesky PR Orlovské vŕšky RL Alúvium Rudavy Referencie Iné projekty Commons ponúka multimediálne súbory na tému Záhorie (vojenský obvod) Externé odkazy Vstupy do vojenských obvodov Archivované 2015-06-24 na Wayback Machine - mapy oblastí, pravidlá vstupu Harmonogram vojenských cvičení na území vojenských obvodov - časové harmonogramy cvičení